到咗公主16歲生日嘅日子，皇宮上下都忙住搞慶祝會，國王記得邪惡仙子落嘅咒因而囉囉攣。主管典禮嘅大臣留意到有平民婦女喺度做編織，向國王作出警告。國王一氣之下想重罰班平民婦女，但受到皇后勸阻。然後公主到場，在場嘅眾人開始跳舞，國王同皇后仲請咗幾位王子嚟，想俾個女揀個做老公。